CELEX: C2005/229/51
Language: lt
Date: 2005-09-17 00:00:00
Title: 2005 m. liepos 11 d. Pirmosios Instancijos Teismo nutartis, Byloje T-294/04 Internationaler Hilfsfonds eV prieš Europos Bendrijų Komisiją (Nesutartinė atsakomybė — Proceso Europos Ombudsmeno institucijoje išlaidų atlyginimas — Akivaizdžiai nepagrįstas ieškinys)

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/23
            
         
      PIRMOSIOS INSTANCIJOS TEISMO NUTARTIS
   
   2005 m. liepos 11 d.
   Byloje T-294/04 Internationaler Hilfsfonds eV prieš Europos Bendrijų Komisiją
       (1)
   
   (Nesutartinė atsakomybė - Proceso Europos Ombudsmeno institucijoje išlaidų atlyginimas - Akivaizdžiai nepagrįstas ieškinys)
   (2005/C 229/51)
   Proceso kalba: vokiečių
   Byloje T-294/04 Internationaler Hilfsfonds eV, įsteigta Rosbach (Vokietija), atstovaujama advokato H. Kaltenecker, nurodžiusio adresą dokumentams įteikti Liuksemburge, prieš Europos Bendrijų Komisiją, atstovaujamą M.-J. Jonczy ir S. Fries, dėl prašymo atlyginti tariamai patirtą žalą, kurią sudaro trijų procedūrų Europos Ombudsmeno insitucijoje metu patirtos advokato išlaidos, Pirmosios instancijos teismas (trečioji kolegija), kurį sudaro kolegijos pirmininkas M. Jaeger ir teisėjai J. Azizi ir E. Cremona; sekretorius H. Jung, 2005 m. liepos 11 d. priėmė nutartį, kurios rezoliucinėje dalyje nurodyta:
   
               1.
            
            
               Atmesti ieškinį kaip akivaizdžiai teisiškai nepagrįstą.
            
         
               2.
            
            
               Priteisti iš ieškovės bylinėjimosi išlaidas.
            
         
      (1)  OL C 262, 2004 10 23.